पाएं अपने शहर की ताज़ा ख़बरें और फ्री ई-पेपरडाउनलोड करें
मौसम में धीरे धीरे गर्मी की तल्खी बढ़ रही है। दिन का अधिकतम तापमान 40 डिग्री सेल्सियस पहुंच गया। इसके कारण दिन के समय गर्मी रही। मौसम विभाग के पूर्व अनुमान के मुताबिक अगले 2 दिन तक रात के समय भी गर्मी महसूस होगी।
मंगलवार को दिन का अधिकतम तापमान 40 डिग्री सेल्सियस दर्ज किया गया। जबकि रात का न्यूनतम तापमान 27 डिग्री सेल्सियस रहा। पारा 40 डिग्री तक पहुंच जाने से सड़कें व इमारतें सभी दोपहर के समय तपने लगी। रात के समय भी लोगों को चैन नहीं पड़ा।
जानें... आगे कैसा रहेगा मौसम
एक्यूआई पहुंचा @164
केंद्रीय प्रदूषण नियंत्रण बोर्ड के मुताबिक सोमवार का औसत वायु गुणवत्ता सूचकांक 164 के अंक पर यानी मध्यम श्रेणी में रहा। अगले कुछ दिनों में हवा का स्तर इसी के आसपास बना रहेगा। वैसे भी हवा की दिशा अलग होने के चलते फिलहाल धुएं से भी बहादुरगढ़ वालों को राहत मिली है।
बुधवार, गुरुवार और शुक्रवार के दिन 30 से 40 किलोमीटर प्रतिघंटे की रफ्तार वाली हवा चलने के आसार हैं। गुरुवार और शुक्रवार के दिन तेज हवा के साथ हल्की बूंदाबांदी भी हो सकती है। इसके चलते लोगों को फिलहाल तेज गर्मी से निजात मिलती रहेगी। वहीं, तेज हवाओं के चलते लोगों को प्रदूषण से भी खासी राहत मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva kas_Deva hin_Deva hin_Deva zho_Hant eng_Latn